CELEX: 62008TN0137
Language: da
Date: 2008-04-09 00:00:00
Title: Sag T-137/08: Sag anlagt den 9. april 2008 — BCS mod KHIM — Deere (Kombination af farverne grøn og gul)

7.6.2008   
            
            
               DA
            
            
               Den Europæiske Unions Tidende
            
            
               C 142/33
            
         Sag anlagt den 9. april 2008 — BCS mod KHIM — Deere (Kombination af farverne grøn og gul)
   (Sag T-137/08)
   (2008/C 142/60)
   Stævningen er affattet på engelsk
   Parter
   
      Sagsøger: BCS SpA (Milano, Italien) (ved lawyers M. Franzosi, V. Jandoli og F. Santonocito)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Deere & Company (Moline, De Forenede Stater)
   Sagsøgerens påstande
   
               —
            
            
               Afgørelse truffet den 16. januar 2008 af Andet Appelkammer i sag R 0222/2007-2 annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Det registrerede EF-varemærke, der begæres erklæret ugyldigt: Et figurmærke, der består af kombinationen af farverne grøn og gul for varer i klasse 7 og 12 — EF-varemærke nr. 63 289.
   
      Indehaver af EF-varemærket: Deere & Company.
   
      Indgiveren af begæringen om, at EF-varemærket erklæres ugyldigt: BCS SpA.
   
      Annullationsafdelingens afgørelse: Afslag på begæringen om ugyldighedserklæring.
   
      Appelkammerets afgørelse: Afslag på klagen.
   
      Søgsmålsgrunde: Tilsidesættelse af artikel 7, stk. 3, artikel 52, stk. 1, litra c), sammenholdt med artikel 8, stk. 4, og artikel 73, stk. 1, i Rådets forordning nr. 40/94, da
   
               —
            
            
               appelkammeret burde have fortolket artikel 7, stk. 3, meget snævert, og skulle følgelig have pålagt den anden part i sagen en tung bevisbyrde
            
         
               —
            
            
               appelkammeret tog ikke sagsøgerens tidligere de facto varemærke i betragtning
            
         
               —
            
            
               appelkammerets afgørelse indeholder modstridende argumenter.